Све што је произведено – испоручено је! Оборен је (30. јануара) још један рекорд у овом металуршком погону – максимална експедиција катодног бакра. Тада је отпремљено 25 камиона, односно 590 тона, што се досад није десило да се толико утовари у току једног дана. Наша саговорница поносно додаје да уопште није било рекламација на квалитет катода, чак су купци питали шта је урађено у прошлој години да их не буде. – То је последица чињенице да смо ускладили све наше параметре, добре структуре анода и квалитетног рада електролизера на кацама (уклањање кратких спојева). Десеторица новопримљених младих радника брзо су се уклопили и изузетно показали.